Heger, Eduard, predseda vlády SR (2022-04-28):
Ďakujem veľmi pekne. Vážený pán poslanec, dovoľte mi, aby som vám teda poreferoval a informoval vás o tomto veľmi dôležitom zasadnutí vlastne našich dvoch vlád. A bolo to pokračovanie, prvé bolo v roku 2013 a kvôli pandémii bolo vlastne odložené, takže hneď, ako to bolo možné, po pandémii sme naplánovali, po uvoľnení týchto opatrení sme naplánovali toto stretnutie. A musím povedať, že bolo to veľmi konštruktívne stretnutie, a za chvíľočku vám poviem jednotlivé oblasti. Samozrejme, tou najnosnejšou témou bola téma Ukrajiny, pretože obidve krajiny, v tomto ako susedné krajiny a krajiny, ktoré majú najväčší nápor ľuďmi utekajúcich pred vojnou, máme veľa spoločného aj rovnaké postoje, takže sme si mohli vymeniť skúsenosti z toho, akým spôsobom zvládame jednak príliv týchto ľudí, ale aj následnú integráciu. A tam sme si vlastne vymieňali skúsenosti, mali sme tam ministra práce, ministerku pre investície, ministra životného prostredia, pôdohospodárstva, zahraničných vecí, financií a mohol by som menovať. A to isté, samozrejme, bolo na opačnom strane z poľskej strany. Ale v súvislosti s týmto sme veľmi intenzívne rozprávali práve o zabezpečení plynu pre naše krajiny. Ako dobre viete, buduje sa interkonektor, čiže prepojenie poľského plynovodu so slovenským plynovodom. Čo je úplne kľúčové, je to vo finálnej fáze a testovacie, testovacia prevádzka by sa mala spustiť v júli tohto roku. A veríme, že do konca roka by už malo byť toto spojenie úplne funkčné, takže rozprávali sme práve o tom, akým spôsobom by Poľsko nám mohlo byť strategickým partnerom pre dodávky plynu, keďže vieme, že potrebujeme a chceme nájsť alternatívne, trvalé a... trvalé udržateľné alternatívne riešenie, a tuto práve poľská vláda alebo vôbec Poľsko zohrá kľúčovú rolu, pretože tá infraštruktúra, ktorá by vlastne prepájala slovenský a poľský plynovod, by mohla byť tým najlepším riešením. Vieme, že majú, myslím, že dva LNG terminály, ale je možné zabezpečiť vlastne ešte ďalší, tzv. plávajúci LNG terminál, u nich v prístavoch, ktorým by sa potom dalo zásobovať vlastne naša plynová sústava. A toto by, toto je, dá sa povedať, najrýchlejšie aj, aj najbezpečnejšie plynové spojenie, ktoré máme, takže o tom bola veľká diskusia, práve o... aj o tomto interkonektore a podobne. Ďalšia dôležitá vec, o ktorej sme sa bavili, je infraštruktúra, práve to prepojenie Via Carpatia a tam sme hovorili, žiaľ, som, sme museli skonštatovať, že opäť toto je, Slovensko bude posledná krajina, ktorá nebude mať zabezpečené toto diaľničné prepojenie v tej, vlastne v tej vertikále až od Estónska až po dole, po Grécko, dá sa povedať, a bude, budú musieť, žiaľ, na nás čakať. Čiže bavili sme sa o tom, rozprávali sme veľmi intenzívne o tom a aj ministri dopravy na tom intenzívne pracujú, ako urýchliť tento projekt, pretože opäť po nástupe vlády sme zistili, že tieto projekty, alebo nie zistili, my sme to vedeli, len, žiaľ, ocitli sme sa v situácii, že sme, vlastne nebolo nič pripravené a musíme tento, tento projekt výrazne zrýchliť. Veľmi som ocenil aj veľkú pomoc od poľskej strany s čímkoľvek, čo bude potrebné aj z hľadiska nejakého hľadania dodatočných zdrojov na túto cestu, pretože očakáva sa, že keď bude už vlastne hotová poľská strana po slovenskú hranicu, a vieme, že maďarská strana už je hotová, tak tým pádom to bude nápor aj pre slovenské cesty, takže tomu sme venovali tiež veľkú pozornosť. Samozrejme, venovali sme aj tej cezhraničnej spolupráci z hľadiska cestovného ruchu, z hľadiska cyklotrás, ktoré je potrebné, či už v Tatrách by sme, sa pripravujú projekty a podobne. Máme na to, samozrejme, aj európske peniaze, ktoré sa dá z hľadiska tejto cezhraničnej spolupráce čerpať. No a ďalšia veľmi dôležitá oblasť bola práve čerpanie eurofondov, pretože vidíme, že poľská strana v tomto je naozaj výrazne šikovnejšia a vie čerpať európske zdroje podstatne lepšie, a je to vidieť potom aj na jednotlivých investíciách v území. My sme opäť tu zdedili veľmi zlé výsledky, vysvedčenie predchádzajúcich vlád, keď v roku 2020 bolo vlastne stav vyčerpanosti eurofondov na konci programového obdobia na úrovni 20 %, čiže 80 %, môžme povedať, európskych peňazí nebolo vyčerpaných a ostalo na to polovica obdobia, takže to je úplne, čo ani nie polovica, menej ako polovica obdobia, čo je veľmi smutné. Takže z tohto dôvodu sme sa bavili a vymieňali si aj skúsenosti, ako by sme sa mohli poučiť práve z poľskej strany, a ešte tie eurofondy, ktoré nie sú vyčerpané, na Slovensku lepšie investovať. Samozrejme, my sme už mnohé veci do nového programového obdobia, do nového operačného programu už zapracovali, takže bolo to veľmi produktívne stretnutie a som rád, že sa, že sa udialo, a je to dobrá tradícia, ktorú určite treba držať, a Poľsko bude čím ďalej, tým ďalej, určite čím ďalej, tým viac dôležitý partner. Ďakujem veľmi pekne. Prajem vám pekný deň, dovidenia.